กรุงศรีดึงพันธมิตร ขึ้นผู้นำบัตรเครดิต
กรุงศรีดึงพันธมิตร ชูโคแบรนด์ดันขึ้นแท่นผู้นำบัตรเครดิต แย้มจับมืออีก 3 ราย หลังเปิดตัวบัตรเซ็นทรัล เดอะวัน ตั้งเป้า 1 ล้านใบนายฐากร ปิยะพันธ์ ประธานกรรมการ กรุงศรี คอนซูมเมอร์ เปิดเผยว่า อยู่ระหว่างการพูดคุยกับพันธมิตรเพื่อออกบัตรเครดิตร่วม (โคแบรนด์) ประมาณ 2-3 ราย โดยการโคแบรนด์จะเป็นกลยุทธ์หลักในการขยายฐานบัตรเครดิตในเครือกรุงศรี เพื่อให้สิทธิประโยชน์ที่ตรงกับกลุ่มลูกค้าเป้าหมายที่มีรูปแบบการใช้ชีวิตแตกต่างกัน คาดว่าจะเพิ่มส่วนแบ่งตลาดฐานลูกค้าบัตรเครดิตอีก 10% หรือจาก 18.27% เป็น 28.27% ภายใน 5 ปีทั้งนี้ กรุงศรี มีจุดแข็งในเรื่องบัตรเครดิตโคแบรนด์ ที่ผ่านมาพันธมิตรส่วนใหญ่เป็นธุรกิจค้าปลีก (รีเทล) เช่น เซ็นทรัล เทสโก้ โลตัส โฮมโปร ที่เอื้อต่อการขยายฐานลูกค้าบัตรกรุงศรีในวงกว้างมากกว่าคู่แข่งที่มักขยายฐานจากลูกค้าเงินฝาก อีกทั้งธุรกิจค้าปลีกมีการเติบโตดี โดยเฉพาะกลุ่มซูเปอร์มาร์เก็ตและไฮเปอร์มาร์เก็ต ไม่ว่าเศรษฐกิจจะเป็นอย่างไร ส่งเสริมธุรกิจบัตรกรุงศรี ทั้งด้านจำนวนและยอดการใช้จ่ายผ่านบัตรขยายตัวต่อเนื่องปัจจุบันบัตรเครดิตในเครือกรุงศรีมีทั้งสิ้น 3.7-3.8 ล้านใบ มากกว่าครึ่งเป็นบัตรเครดิตร่วม ได้แก่ บัตรเ
9 มี.ค. 2560

กรุงศรีดึงพันธมิตร ชูโคแบรนด์ดันขึ้นแท่นผู้นำบัตรเครดิต แย้มจับมืออีก 3 ราย หลังเปิดตัวบัตรเซ็นทรัล เดอะวัน ตั้งเป้า 1 ล้านใบนายฐากร ปิยะพันธ์ ประธานกรรมการ กรุงศรี คอนซูมเมอร์ เปิดเผยว่า อยู่ระหว่างการพูดคุยกับพันธมิตรเพื่อออกบัตรเครดิตร่วม (โคแบรนด์) ประมาณ 2-3 ราย โดยการโคแบรนด์จะเป็นกลยุทธ์หลักในการขยายฐานบัตรเครดิตในเครือกรุงศรี เพื่อให้สิทธิประโยชน์ที่ตรงกับกลุ่มลูกค้าเป้าหมายที่มีรูปแบบการใช้ชีวิตแตกต่างกัน คาดว่าจะเพิ่มส่วนแบ่งตลาดฐานลูกค้าบัตรเครดิตอีก 10% หรือจาก 18.27% เป็น 28.27% ภายใน 5 ปีทั้งนี้ กรุงศรี มีจุดแข็งในเรื่องบัตรเครดิตโคแบรนด์ ที่ผ่านมาพันธมิตรส่วนใหญ่เป็นธุรกิจค้าปลีก (รีเทล) เช่น เซ็นทรัล เทสโก้ โลตัส โฮมโปร ที่เอื้อต่อการขยายฐานลูกค้าบัตรกรุงศรีในวงกว้างมากกว่าคู่แข่งที่มักขยายฐานจากลูกค้าเงินฝาก อีกทั้งธุรกิจค้าปลีกมีการเติบโตดี โดยเฉพาะกลุ่มซูเปอร์มาร์เก็ตและไฮเปอร์มาร์เก็ต ไม่ว่าเศรษฐกิจจะเป็นอย่างไร ส่งเสริมธุรกิจบัตรกรุงศรี ทั้งด้านจำนวนและยอดการใช้จ่ายผ่านบัตรขยายตัวต่อเนื่องปัจจุบันบัตรเครดิตในเครือกรุงศรีมีทั้งสิ้น 3.7-3.8 ล้านใบ มากกว่าครึ่งเป็นบัตรเครดิตร่วม ได้แก่ บัตรเซ็นทรัล 7-8 แสนใบ บัตรเทสโก้ 7-8 แสนใบ บัตรโฮมโปรประมาณ 5 แสนใบ บัตรเอไอเอ 3 แสนใบ และบัตรแมนเชสเตอร์ยูไนเต็ดอีกประมาณ 7 หมื่นใบนายอธิศ รุจิรวัฒน์ กรรมการผู้จัดการ บริษัท เจเนอรัล คาร์ด เซอร์วิสเซส กล่าวว่า ตั้งเป้าขยายฐานบัตรเครดิตเซ็นทรัล เดอะวัน เป็น 1 ล้านใบภายในปีนี้ จากฐานลูกค้าบัตรเซ็นทรัลเครดิตการ์ดเดิมที่มีอยู่ 7 แสนใบ และบัตรเครดิตกรุงศรีเพาเวอร์บายอีก 1.5 แสนใบ พร้อมกับขยายฐานลูกค้าใหม่อีก 2 แสนใบ พร้อมตั้งเป้ายอดใช้จ่ายผ่านบัตรเติบโต 15% สูงกว่าตลาดที่คาดว่าจะโต 9%“เศรษฐกิจปีนี้มีแนวโน้มที่ดีขึ้น น่าจะทำให้ตลาดบัตรเครดิตคึกคัก โดยส่วนตัวอยากเห็นบัตรเครดิตเซ็นทรัล เดอะวัน มีฐานบัตรเพิ่ม 3 เท่าใน 7 ปี หรือประมาณ 3 ล้านใบ ซึ่งเดอะวัน จะทำให้ส่วนแบ่งตลาดฐานบัตรและยอดการใช้จ่ายผ่านบัตร เพิ่มขึ้นมาก โดยเฉพาะการใช้จ่ายเพื่อช็อปปิ้งในห้างสรรพสินค้า” นายฐากร กล่าว